钦定古今图书集成/明伦汇编/氏族典/第251卷 > 张元勋
## 钦定古今图书集成/明伦汇编/氏族典/第251卷 > 张元勋

按《明外史张元勋传》：“元勋，字世臣，浙江太平人。嗣世
职，为海门卫新河所百户。沈毅有谋。值倭警，隶戚继
光麾下，有功，进千户。屡进署都指挥佥事，充福建游
击将军。隆庆初，改南路参将，进副总兵。五年，擢署都
督佥事，为总兵官，镇守广东。万历五年，从总督凌云
翼大征罗旁贼，斩首万六千馀级，进都督，荫锦衣。寻”
以疾致仕，卒于家。元勋起小校，大小百十战，威名震
岭南，与广西李锡并称“良将。”